.22 Long Rifle

DoareKalibr.22 / 5,56 mmDoare douilhezbourledDoare skeiñwar an droBro orinMuzulioùØ bannadell5,56 mmØ trogleuziñ5,4 mmØ kolier5,7 mmØ korf an douilhez5,7 mmØ strad7,1 mmTevder ar strad1,1 mmHirder an douilhez15,6 mmHirder ar gartouchenn25,4 mmPerzhioù allPouez ar vannadell1,9 - 2,6 gBoled implijetañ : 40 greunenn (2,6 g)Tizh mont e-maez V0320 - 500 m/sEnergiezh ar vannadell140 - 277 JLezennRummad e Bro-C'hallC
An .22 Long Rifle, .22 LR pe c'hoazh .22 lfB (Lange für Büschen) er broioù alamanek, anvet alies 22 (anv metrek : 5.6 × 15 mmR) zo ur stumm boutin munisionoù skoet war o zro, .22 o c'halibr, da lavaret eo 22/100 ur meutad amerikan. Diazezet eo war ar c'halibroù .22 Short ha .22 Long. Implijet e vez e meur a seurt fuzuilhoù, karabinennoù, pistolennoù ha revolverioù. Munisionoù marc'hadmat int, resis war hedoù-tenn berr ha nebeud a argil gante.

 Istor ha deskrivadur 
Ijinet e oa bet e 1887 gant ar saver armoù J. Stevens Arms & Tools Company p'en doa lakaet ur boled 40 greunenn (2,59 gram) war un douilhez .22 Long. E-touez ar c'hartouchennoù implijet ar muiañ hiziv an deiz eo an .22 LR hini vihanañ familh ar re 5,56 mm : munisionoù brezel evel ar 5,56 × 45 mm o dez ar memes kalibr met kalz galloudusoc'h int.

 Implij 
Hervez an National Shooting Sports Foundation, ur gevredigezh stag ouzh industrielezh an armoù-tan er Stadoù-Unanet, ha meur a zen arbennik, Evel Jim HARMER, Top 15 most popular rifle cartridges, 13/02/2024 an .22 LR eo ar munision gwerzhet ar muiañ er bed. Ar c'halibr-mañ a zo ouzhpenn an hanter deus ar c'hartouchennoù produet er Stadoù-Unanet, hag unan deus ar re boblekañ eno.

Implijet e vez er sportoù tennañ evit kelenn diazezoù an tennañ d'an deraouidi hag e kenstrivadegoù 'zo evel an Hunter, ar bistolenn 25 metr pe ar garabinenn 50 metr. Er biatlon e raer ivez gant ar c'halibr-mañ. Ne vez ket implijet en armoù-brezel, met stummoù .22 LR eus armoù hiniennel brezel a zo bet produet a-wechoù en istor evit deskiñ dornata an armoù ha diazezoù an tennañ d'ar soudarded yaouank oc'h implijout munisionoù marc'hadmatoc'h evit ar re orin, evel da skouer el Lee-Enfield breizhveurat pe er c'harabinennoù .wz 45, a oa kopiennoù polonat eus ar fuzuilhoù Mosin-Nagant. Kalz armoù brudet a-vremañ o dez stummoù e .22 Long Rifle : AR-15 a bep seurt, Colt M1911, CZ P-09, Beretta 92, pe ar pistolennoù Glock en o zouez.

Implijet e vez gant ar chaseourien evit ar jiboez bihan hag evit lazhañ loened gwelet evel noazus evel an avanked-Spagn e Bro-C'hall pe ar c'hoioted e Norzhamerika. E Frañs e c'haller implijout anezhe evit lazhañ avanked-Spagn da skouer, met evel e broioù all eo difennet evit chaseal al loened karnek (kirvi, yourc'hed, moc'h-gouez da skouer) abalamour d'o nerzh re izel.

 Variezonoù 
kleiz|thumb|Boestadoù kozh kartouchennoù .22 LR eus ar merk alaman RWS.

 Pouez 
40 greunenn (2,59 gram) eo pouez standard boledoù an .22 LR, met stummoù etre 20 ha 60 greunenn a zo anezhe. En Europa e kaver peurliesañ reoù 36, 38, 40 pe 45 greunenn da werzhañ.

 Tizh 
Disheñvelaet e vez peurliesañ pevar variezon .22 LR diwar o zizh :

 Subsonic, da lavaret eo dindan 340 m/s (metr dre segondenn). Nebeutoc'h a drouz a reont evit ar re all, dreist-holl pa implijer anezhe asambles gant ur reduer-son. Diaes eo implijout anezhe en armoù daomaotomatek abalamour d'o nerzh izel.
 Standard : 341-369 m/s. Produerien 'zo evel RWS a renk e gwirionez munisionoù 320 pe 330 m/s e-touez ar re standard, daoust dezhe bezañ izeloc'h o zizh evit hini ar son.
 High-velocity : tizh uhel, 370-400 m/s, evel ar Blazer (CCI) pe ar Federal Champion HV. Ar re-mañ a implijer kentoc'h en armoù damaotomatek.
 Hyper-velocity pe Ultra-velocity : tizh uhel-kenañ, ouzhpenn 400 m/s, evel ar Stinger produet gant CCI pe ar Viper gwerzhet gant Remington. Nebeut-implijet int.
 Doare boled 
Ar c'hartouchennoù .22 LR orin ha standard implijet er sportoù tennañ o dez boledoù plom ront o fenn (LRN, Lead Round Nose). Kavout a raer ivez boledoù kouevr pe toull o fenn evit chaseal dreist-holl.kleiz|thumb|Kartouchennoù .22 Long Rifle dezhe boledoù a bep seurt (a gleiz da zehou) : boled standart LRN (Lead Round Nose, ront e benn) e plom, boled HP (Hollow Point, toull e benn) e plom, boled LRN e kouevr, boled HP e kouevr.
 Liammoù diavaez 
  Taolenn ar munision war lec'hienn ar CIP

 Daveennoù 
 lec'hienn an NSSF

Rummad:Kalibroù armoù-tan
Rummad:Munisionoù-chase
Rummad:Munisionoù SUA